CELEX: 62009TN0139
Language: bg
Date: 2009-04-08 00:00:00
Title: Дело T-139/09: Жалба, подадена на 8 април 2009 г. — Франция/Комисия

20.6.2009   
            
            
               BG
            
            
               Официален вестник на Европейския съюз
            
            
               C 141/49
            
         Жалба, подадена на 8 април 2009 г. — Франция/Комисия
   (Дело T-139/09)
   2009/C 141/103
   Език на производството: френски
   
      Страни
   
   
      Жалбоподател: Френска република (представители: E. Belliard, G. de Bergues и A.-L. During)
   
      Ответник: Комисия на Европейските общности
   
      Искания на жалбоподателя
   
   
               —
            
            
               да се отмени Решение на Комисията C(2009) 2003 окончателен от 28 януари 2009 г. относно приложени от Франция планове за стопанската година в сектора на плодовете и зеленчуците, тъй като решението се отнася до частта от действията, осъществени в рамките на плановете за стопанската година, финансирани от професионалистите;
            
         
               —
            
            
               при условията на евентуалност, ако Първоинстанционният съд счете, че това искане за частична отмяна е недопустимо, да отмени изцяло Решение C(2009) 2003 окончателен;
            
         
               —
            
            
               да се осъди Комисия да заплати съдебните разноски.
            
         
      Правни основания и основни доводи
   
   Жалбоподателят иска частична отмяна на Решение C(2009) 203 окончателен (1) на Комисията от 28 януари 2009 г., с което последната е обявила за несъвместими с общия пазар държавните помощи, предоставени от Френската република на производителите на плодове и зеленчуци в рамките на „плановете за стопанска година“, чиято цел е да улеснят пускането на пазара на селскостопанските продукти, получени във Франция.
   Жалбоподателят иска отмяната на обжалваното решение, доколкото Комисията е приела, че мерките, приети в полза на производителите на плодове и зеленчуци, представляват държавни помощи, когато тези мерки са частично финансирани от доброволни вноски на професионалисти и според жалбоподателя не представляват държавни ресурси или ресурси, които ресурси, могат да се вменят на държавата.
   В подкрепа на жалбата си жалбоподателят изтъква две правни основания, изведени от:
   
               —
            
            
               нарушение на задължението за мотивиране, доколкото Комисията не е обосновала обстоятелството, че е квалифицирала като държавна помощ и мерките, финансирани с доброволни вноски от професионалистите от съответния сектор;
            
         
               —
            
            
               от грешка при прилагане на правото, тъй като Комисията е квалифицирала като държавни помощи мерките, финансирани с частни ресурси, платени доброволно и без намеса на публичната власт. Тези мерки не биха могли да се считат за предимства, предоставени посредством държавни ресурси.
            
         
      (1)  Това е номерът, посочен в обжалваното решение, а жалбоподателят постоянно посочва номер C(2009) 2003 окончателен.